আবদুল মাতলুব আহমাদ: সবচেয়ে বড় এবং প্রধান সমস্যা অর্থাৎ যেটা সবার মুখে মুখে রয়েছে সেটা হচ্ছে ব্যাংকের উচ্চ সুদের হার। ব্যাংকগুলো ঋণের বিপরীতে ১৪ থেকে ১৮ শতাংশ পর্যন্ত সুদ নিচ্ছে। এর আগে ব্যাংকগুলো ২১ শতাংশ পর্যন্ত সুদ নিত। যা এখন কিছুটা কমেছে। কিন্তু এখনো সুদের হার ছোট ব্যবসায়িদের সহনিয় পর্যায়ে আসে নাই। উচ্চ সুদে ঋণ নিয়ে বড় ব্যবসায়িরা কোনমতে কার্যক্রম পরিচালনা করতে পারলেও ছোট ব্যবসায়িরা পারছে না। এখানে আমার প্রথম কাজ হলো ছোট বড় সকল ব্যবসায়িদের জন্য ব্যাংকের সুদের হার ৯ শতাংশ হতে হবে। এ নিয়ে বিভিন্ন ব্যাংকের সাথে কথা বলেছি। এখানে আমি একটা ফর্মুলা তৈরি করেছি। ফর্মুলাটি আমি বাস্তবায়ন করবো। আমি মনে করি এবং বিশ্বাস করি সভাপতি পদে নির্বাচিত হলে ফর্মুলাটির মাধ্যমে মাত্র তিনমাসের মধ্যে ব্যাংক সুদের হার ৯ শতাংশে নিয়ে আসা সম্ভব হবে।